Vaidatoniai
Vaidatoniai – kaimas centrinėje Kėdainių rajono savivaldybės dalyje, 7 km į šiaurę nuo Kėdainių. Šalia kaimo teka Kruosto intakas – Skaudinis. Keliai į Urbelius, Dotnuvą, Vincgalį, Daškonius. 1,5 km į pietryčius nuo kaimo, Kruosto pakrantėje stūkso Vaidatonių piliakalnis. Į šiaurę nuo kaimo dunkso Kalnaberžės miškas. Yra paminklinis kryžius, buvusi mokykla, prie Kruosto yra katalikų kapinaitės (gretimame Mociūnų kaime – sentikių).